| *Arcanum: Of Steamworks and Magick Obscura* |
| --- |
|  |
| Kūrėjas | Troika Games |
| Leidėjas | Sierra Entertainment |
| Dizaineris | Jason D. AndersonLeonard BoyarskyTimothy Cain |
| Kompozitorius | {{{kompozitorius}}} |
| Išleidimo data | 2001 m. rugpjūčio 21 d. |
|
| Žanras (-ai) | Vaidmenų žaidimas (RPG) |
| Režimas | Vieno ar keleto žaidėjų |
|
| Reitingai | PEGI: 12USK:12 |
| **Platforma** | Microsoft Windows |
| Versija |  |
| Variklis |  |
| Reikalavimai |  |
| Platinimas | 2 CD, parsisiuntimas internetu (GOG.com) |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys |  |
|  |

**Arcanum: Of Steamworks and Magick Obscura** arba tiesiog **Arcanum** – kompiuterinis vaidmenų žaidimas, sukurtas „Troika Games" ir 2001 m. rugpjūčio 21 d. išleistas „Sierra Entertainment". Nepaisant daugybės techninių klaidų, bendri kritikų atsiliepimai apie žaidimą yra labai geri. 2001 m. rugpjūčio 24 d. jis laimėjo IGN redakcijos apdovanojimą, buvo įvertintas 8,7 balo. „PC Gamer" ir „GameZone" „Arcanum" įvertino 90 balų iš 100, „The Electric Playground" – 9 iš dešimties. „Arcanum" veiksmas vyksta stimpanko pasaulyje.

Istorija
--------

„Arcanum" prasideda nuo IFS Zepehyr – dirižablio, turėjusio jungti Tarant ir Caladon (svarbiausius *Arcanum* miestus) – katastrofos. Vienintelis išgyvenęs yra žaidimo pagrindinis herojus, kuriam priklijuojama „The Living One" etiketė ir jam lemta išgelbėti *Arcanum* pasaulį.

Magijos ir Technologijos pasaulis
---------------------------------

*Arcanum* pasaulyje dėl vietos po saule grumiasi daugybe amžių jau gyvuojanti magija su neseniai iškilusia ir dėl žmonių sparčiai išplitusi technologija. Dažniausiai atskiros rasės yra priskiriamos prie vienos ar kitos kategorijos. Elfai yra magijos atstovai. Nykštukai (*Dwarves*) yra technologijų atstovai. Nors technologijų novatoriais buvo nykštukai, tačiau jas išplėtė žmonės, ypač prie to prisidėjo *Arcanum* pasaulio turtingiausias žmogus *Gilbert Bates*. Žmonės perėmė technologijas dėl jų lengvo prisitaikymo ir pačių žmonių trumpaamžiškumo.

Pagrindinis herojus taip pat pakliūna į Magijos ir Technologijos kovą. Veikėjo tobulinimas priklauso nuo pasirinktos pusės (magijos ar technologijos), atliekamų užduočių žaidimo eigoje bei pasirinktos rasės.

Rasės
-----

Žmonės – tai pati neutraliausia rasė dėl jos žinių ir polinkio į techniką ar magiją. Taip pat žmonės yra pati gausiausia Arcanum rasė, apgyvendinusi svarbiausias geografines vietoves.

Elfai – magijos rasė. Elfai, skirtingai nuo žmonių, gyvena ilgai. Taip pat jie linkę gyventi miškuose. Vienintelės gausesnės Elfų populiacijos yra išlikusios tik Glimmering Forrest regione.

Puselfiai – tai žmogaus ir elfo palikuonys. Mėgstami visų, kadangi nėra arogantiški kaip elfai ir gyvena trumpai kaip žmonės.

Halflingai – tai Tolkieno hobitus primenanti rasė. Maži ir judrūs, dėl to tampa ypatingai gerais vagimis.

Dvorfai – technologijų rasės atstovai. Žemi, ilgaamžiai, dažniausiai vaizduojami su barzdomis, gyvena uolose ir kalnuose. Taip pat dėl teritorijos kovoja su ograis.

Gnomai – tai artimi dvorfų giminaičiai, kurie tikriausiai anksčiau atsiskyrė nuo pastarųjų ir evoliucionuodami tapo atskira rase.

Orkai – kadangi jiei *Arcanum* pasaulyje yra antrarūšė rasė, kuri nepasižymi protu ar grožiu, yra diskriminuojama.

Pusorkiai – tai dažniausiai žmonių moters ir orkų vyro palikuonys. Dėl orkų įgimto bjaurumo pusorkiai yra kaip žmonių prievartavimo simbolis, kuris neturi lygių teisių su žmonėmis.

Pusogriai – rasė pasižyminti didžiausia mase. Dėl didelių raumenų ir laukinio gyvenimo būdo yra ypatingai stiprūs, nors ir ne itin protingi. Dažniausiai pats galingiausias jų ginklas tebūna medinė kuoka. Tačiau juos galima išvysti ir miestuose, kadangi juos dažnai samdo apsauginiais.

Nuorodos
--------

* Oficiali svetainė Archyvuota kopija 2006-07-20 iš Wayback Machine projekto.
* Dimensions of Arcanum Archyvuota kopija 2007-03-21 iš Wayback Machine projekto.
* Apžvalga IGN.com Archyvuota kopija 2006-12-14 iš Wayback Machine projekto.

|  |  |  |  |
| --- | --- | --- | --- |
| 

| Ž • A • RTroika Games žaidimai |
| --- |
|  |
| 
*Arcanum: Of Steamworks and Magick Obscura* · *The Temple of Elemental Evil* · *Vampire: The Masquerade – Bloodlines* |

 |